CELEX: 62013CA0075
Language: et
Date: 2014-06-12 00:00:00
Title: Kohtuasi C-75/13: Euroopa Kohtu (kuues koda) 12. juuni 2014 . aasta otsus (Bundesfinanzhof’i eelotsusetaotlus – Saksamaa) – SEK Zollagentur GmbH versus Hauptzollamt Gießen (Tolliliit ja ühine tollitariifistik — Kauba, millelt tuleb tasuda imporditollimaks, tollijärelevalve alt väljaviimine — Tollivõla tekkimine)

25.8.2014   
            
            
               ET
            
            
               Euroopa Liidu Teataja
            
            
               C 282/10
            
         Euroopa Kohtu (kuues koda) 12. juuni 2014. aasta otsus (Bundesfinanzhof’i eelotsusetaotlus – Saksamaa) – SEK Zollagentur GmbH versus Hauptzollamt Gießen
   (Kohtuasi C-75/13) (1)
   
   ((Tolliliit ja ühine tollitariifistik - Kauba, millelt tuleb tasuda imporditollimaks, tollijärelevalve alt väljaviimine - Tollivõla tekkimine))
   2014/C 282/14
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Hageja: SEK Zollagentur GmbH
   
      Kostja: Hauptzollamt Gießen
   
      Resolutsioon
   
   
               1.
            
            
               Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, (muudetud Euroopa Parlamendi ja nõukogu 13. aprilli 2005. aasta määrusega (EÜ) nr 648/2005) artikleid 50 ja 230 tuleb tõlgendada nii, et ajutiselt ladustatud kaup tuleb lugeda tollijärelevalve alt väljaviiduks, kui see on deklareeritud ühenduse välistransiidiprotseduurile, kuid laost seda ära ei ole viidud ja sihttolliasutusele seda esitatud ei ole, samas kui transiididokumendid sihttolliasutusele esitatakse.
            
         
               2.
            
            
               Määruse nr 2913/92 (muudetud määrusega nr 648/2005) artikli 203 lõike 3 neljandat taanet tuleb tõlgendada nii, et sellistel asjaoludel, millega on tegemist põhikohtuasjas, on kauba tollijärelevalve alt väljaviimise korral selle sätte alusel võlgnik isik, kes volitatud kaubasaatjana suunab selle kauba ühenduse välistransiidiprotseduurile.
            
         
      (1)  ELT C 147, 25.5.2013.